روسیا پرزیدنتی ولادیمیر پوتین، آلمانیا باش ناظیری آنگلا مرکل و فرانسا پرزیدنتی امانوئل ماکرون آنلاین اولا‌راق گؤروشوب‌لر.
روسیا پرزیدنت ساراییندان وئریلن معلوماتا گؤره، پوتین، مرکل و ماکرون "کووید-19" اپیدمیسی ایله موباریزه سعی‌لرینین بیرلشدیریلمه‌سی - روسیانین " اسپوتینک وی" آشی سینین آوروپا بیرلیگینده قئیدیاتی، اونون آوروپا اؤلکه‌لرینده تداروکو و اورتاق اوره تیمی ایله باغلی دانیشیب‌لار.
روسیا و آوروپا بیرلیگی علاقه‌لری‌نین ده موذاکیره اولوندوغو صحبتده پوتین قارشی‌لیق‌لی ماراق‌لار چرچیوه‌سینده اعتباری یئنی‌دن تاسیس ائتمه‌یه حاضیر اولدوق‌لارینی بیلدیریب، اوکراینانین دوغوسونداکی قارشیدورما‌لارلا علاقه‌دار سون وضعیتله باغلی مینسک موقاویله‌سی‌نین آلترناتیو‌سیز اولدوغونو سؤیله‌ییب، بلاروس‌-داکی وضعیته دایر ایسه "اگمن بیر دؤولتین ایچ ایشلره خاریجدن موداخیله قبول ائدیلمزدیر" دئییب.
اوچلو گؤروشده لیبی ایله باغلی طرف‌لرین آتشکه‌سی قبول ائتمه‌سی و اؤلکه‌ده موقتی حکومتین قورولماسیندان ممنونیت دیله گتیریلیب، ایرانین اتم پروقرامینا دایر ایسه گئنیش میقیاسلی اورتاق حرکات پلانی‌نین قورونماسی، تطبیق اولونماسی و بو ایستیقامت‌دکی آددیم‌لارین داها چوخ کووردیناسیون ائدیلمه‌سی فیکری به‌یه‌نیلیب.
